Izakhamizi zeHarare Zivinjwa Ukungena Enzikini yeDolobho
Izisebenzi eziqakathekileyo ekulwisaneni lomkhuhlane we Covid-19, yizo zodwa esezivunyelwa ukungena enzikini yedolobho leHarare.
HARARE — Uvuke ujikisile umumo zingamanga kuhle eHarare ngoLwesibili, lapho abatshayeli bebesalelwa ukungena enzikini yedolobho ngabezomvikela betshelwa ukuba kufunakala abantu abenza umsebenzi oqakathekileyo kuphela- amaEssential workers. Lokhu kubikwa kusenziwa ngenjongo yokwehlisa inani labantu abathelelwa umkhuhlane we coronavirus, kodwa uzulu yena uthi lokhu kumele kwaziswe ngaphambilini hatshi ukuhi abantu baphonguvuka sokuthiwa abasemelanga bangene edolobheni. Okumangalise abanengi yikuba kakula imibiko ecacileyo ethulwe nguhulumende yokuthi sokubuyelwa na kuziqondiso zeLockdown eziqinileyo loba lezo eziyekethisiweyo ezikade sezivumela inhlangothi ezithile zempilo ukuba zivule. Omunye walabo abaliswe ukungena edolobheni ngu Mnu Herbert Zimunya yena othi ubuyiselwe endlini kungelasizatho esicacayo. “Uhulumende bekumele athathe isinqumo sokuba akhulume lezakhamizi atsho ukuba sesiku stage bani se lockdown. Hatshi ukuthi umuntu azivukele esiya emsebenzini atshelwe ukuba lilanga lokunganeni edolobheni kakulunganga lokhu” Bekulendwendwe zezimota emgwaqweni olubhekise edolobheni le Harare uvela koBulawayo uSamora Machel, abanengi betshelwa ukuba incwadi abalazo kazisasebenzi ngoba iziqondiso ze lockdown sezifuna ukuqiniswa njalo. Isikhulumeli senhlanganiso elwele amalungelo oluntu eye Crisis in Zimbabwe Coalition uMnu Marvelous Khumalo uthi badane kakhulu ngesenzo sikahulumende lesi. “Siyadana kakhulu ngesinqumo esithethwe nguhulumende ukuba abantu bavuke bebona ukuba kabasavunyelwa ukungena edolobheni. Lokhu kungavumeli abantu ukuba bengangeni edolobheni kakukho emthwethweni” Esinye njalo isakhamuzi saseHarare, uMnu Mlungisi Dube uthi uhulumende kumele akubeke sobala ukuba iziqondiso ze lockdown zimi kusibanga siphi kulokutshiya uzulu esebenzela evalweni. “Isinqumo sikahulumende sokuba abantu bengangeni edolobheni liyadanisa. Kuqakathekile ukuba uhulumende ekhulume izinto kakuhle hatshi ukuba sibone ngamasotsha esexotsha abantu. Lokhu kuyasidanisa kakhulu” Ingcitshi ecubungula ezombusazwe uMnu Mlindelwa Mancitshana uthi uhulumende kazwisiseki ukuba ulwisana lokumemetheka kweCovid 19 loba ukutshengisela okuqoqwa ngabamabandla aphikisayo ekupheleni kwenyanga. “Lokhu kutshengisela ukudonselana phakathi kwabadala. Kulabanye abesaba ukuba njengoba usuku loluyana olwamhlaka 31 Ntulikazi solufikile abantu bazama ukutshela ukuba ukuhamba hamba akusavunyelwa. Kungabe kulwisa into ezimbili, leyo corona laye u 31 lowo” Imizamo yokuthola imibiko kusikhulumeli samapholisa uAssistant Commissioner Paul Nyathi yehlule ngoba ucingo lwakhe belungangeni kodwa imibiko ekhitshwe yintalezindaba ze ZTN news iveza ukuba uMongameli uzakwazisa ilizwe kusikhatshana esilandelayo ukuba wenza cebo bani ngeziqondiso ze lockdown. Inani labantu asebefunyenwe beleCoronavirus eHarare seliphose lifike kwabangamakhulu amahlanu-489. Asebesinde kuleligcikwane sebengamatshumi ayisikhombisa lasithupha-76 kuthi labo asebebulewe seliku Ngokubona ukuqansa kwenani labantu asebebanjwa beleCovid 19 elizweni jikelele abantu bathi babona uhulumende eqinisa iziqondiso zokuzama ukuvimba ukuthelelanwa lula kwaleligcikwane njengalokho okwenziwe namhlanje edolobheni leHarare lapho abantu abakade beyaliswa ukungena nzikini yedolobho ngabezomvikela besithi kufuneka izisebenzi eziqakathekileyo kuphela.